पाएं अपने शहर की ताज़ा ख़बरें और फ्री ई-पेपरडाउनलोड करें
कश्मीर। केंद्र सरकार के प्रस्तावित फिल्म कमीशन के अलावा कश्मीर भी अपना एक फिल्म कमीशन बनाने पर विचार कर रहा है। इस तरह का फिल्म कमीशन बनाने का प्रस्ताव मूल रूप से बॉलीवुड के कुछ बड़े फिल्मकारों और प्रोडक्शन कंपनियों ने किया है। उनकी मांग है कि घाटी में शूटिंग के लिए एक ही जगह पर सभी जरूरी अनुमति मिल जाएं। हालांकि जम्मू व कश्मीर सरकार ने एक फिल्म समिति बनाई है जिसमें पर्यटन, वाइल्ड लाइफ, वन और पुलिस विभाग के प्रतिनिधि सदस्य हैं। फिल्म इंडस्ट्री अब इसमें अपना प्रतिनिधित्व भी चाहती है।
कश्मीर फिल्म कमीशन बनाने का प्रस्ताव कुछ माह पहले मुंबई में कश्मीर के पर्यटन मंत्री और बॉलीवुड के कुछ बड़े फिल्म निर्माताओं के बीच बैठक के दौरान आया। बैठक में मौजूद एक फिल्मकार ने कहा कि इसमें एक सुर से सबने यही मांग की कि अगर जम्मू-कश्मीर सरकार चाहती है कि बॉलीवुड एक बार फिर कश्मीर को पूरी तरह अपना ले तो इसके लिए वे सुविधाएं काफी नहीं होंगी जो अभी मिलती हैं।
जम्मू-कश्मीर सरकार इस बात को लेकर आश्वस्त है कि अगर वहां के पर्यटन और होटल इंडस्ट्री में नई जान फूंकनी है तो इसके लिए फिल्म वालों की मदद लेनी होगी। पर्यटन मंत्री ने माना कि आमिर खान की थ्री इडियट्स की शूटिंग के पहले लेह में करीब 80,000 पर्यटक आते थे जिनकी संख्या इस फिल्म के हिट होने के बाद 1,80,000 पहुंच गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn